Tað var 2. september 1742 at hollendski eysturindufarin Westerbeek fór á land vestan fyri Suðuroynna. Skipið var í 1742 á veg úr Eysturindia til Hollands við farmi. Eysturindiska Handilsfelagið í Amsterdam átti tað. Støðan í Europa var spent um hetta mundið, og av ótta fyri ráni varð kós sett norður um Bretland. Men skipið rak av leið og móti Føroyum síðst í august. Kavtroðið var í mjørka og myrkt, tá Westerbeek fór á land undir Kirvinum vestan fyri Lopra.